এটা তাত্ত্বিকভাবে আমরা বুঝি, কিন্তু একে বাস্তবিক করে তোলার উপায়টা কী? উপায় হচ্ছে আন্দোলন। এই আন্দোলন মূল ধারার রাজনৈতিক দলগুলো করবে না। তারা সবাই পুঁজিবাদী। তাদের ভেতরে যে লড়াই সেটা একে অপরকে পেছনে ফেলে উন্নতি করার চেষ্টা ভিন্ন অন্য কিছু নয়। আজ যেটা দরকার তা হলো বিকল্প রাজনৈতিক শক্তির বিকাশ। যে শক্তি উন্নতিকে নদীর প্রবাহে পরিণত করতে চাইবে, পাহাড়পর্বতে দেশ ছেয়ে যাক এমনটা চাইবে না। এই রাজনীতির লক্ষ্য হবে পুরোব্যবস্থায় পরিবর্তন আনা, মানুষ যাতে কঙ্কাল না হয়, না হয় ক্ষুধার্ত বন্যপশু। আমাদের অবশ্যই সামনের দিকে এগোতে হবে। তার জন্য বৈষম্য দূর করা চাই। বৈষম্য বাড়বে অথচ আমরা এগুবোÑএটা মোটেই সম্ভবপর নয়।